L-attakkant ta' Liverpool Diogo Jota kien inkluż fil-lista ta' 26 player magħżula mill-coach tal-Portugall Fernando Santos għall-Euro 2020. Santos ma wettaq l-ebda sorpriża fl-għażla tiegħu hekk kif players bħal Crisitiano Ronaldo, Ruben Dias, Bruno Fernandes u Bernardo Silva kollha huma msejjħin fl-iskwadra Portugiża. Il-Portugall jilagħbu fi Grupp F flimkien mal-Ungerija, Franza u l-Ġermanja. Il-coach tal-Portugall sejjaħ għall-ewwel darba lill-attakkant ta' Sporting Lisbon Pedro Goncalves li kellu stapun mill-aqwa fil-Primeira Liga hekk kif skorja 23 goal u għen lit-tim tiegħu jirbaħ il-Kampjonat.